มาตรการ Phuket Sandbox นักท่องเที่ยวที่ฉีดวัคซีนแล้วจะได้รับอนุญาตให้เดินทางเข้าในภูเก็ตได้โดยไม่ต้องกักตัวในเดือนกรกฎาคม ขณะที่พื้นที่นำร่องอื่นๆ สามารถเดินทางเข้าได้ในช่วงไตรมาสที่ 4 พื้นที่นำร่องได้แก่ที่ไหนบ้าง
a. ภูเก็ต, กระบี่, พังงา, สมุย, ตราด และเชียงใหม่
b. ภูเก็ต, กระบี่, พังงา, สมุย, พัทยา และเชียงใหม่
c. ภูเก็ต, กระบี่, ชุมพร, สมุย, พัทยา และเชียงใหม่
d. ภูเก็ต, กระบี่, พังงา, สมุย, พัทยา และน่าน
ข้อที่ถูกต้องได้แก่ b.  เพราะว่า จากการประกาศแผนการผลิตและการนำเข้าวัคซีนของรัฐบาลและภาคเอกชนนั้น ณ ปัจจุบัน (11 พฤษภาคม 2021) เราคาดการณ์ว่าประเทศไทยจะมีการนำเข้าและผลิตวัคซีนได้ประมาณ 80 ล้านโดสในปีนี้ ใกล้เคียงกับที่รัฐบาลประกาศที่ 100 ล้านโดส โดยกว่า 77% เป็นวัคซีน AstraZeneca 13% เป็น Pfizer 4% เป็น Sinovac และอื่นๆ อีกประมาณ 6% ในขณะที่การฉีดวัคซีนนั้นจะเร่งขึ้นจากระดับปัจจุบันที่ประมาณ 5.4 หมื่นโดสต่อวันในเดือนพฤษภาคม เป็น 3 แสนโดสต่อวันในช่วงกลางปี อันเป็นช่วงที่วัคซีน AstraZeneca เริ่มทำการผลิตในประเทศไทยแล้ว 

ด้วยอัตราดังกล่าว จะทำให้กว่า 70% ของจำนวนประชากรได้รับวัคซีนอย่างน้อย 1 เข็มภายในเดือนตุลาคม-พฤศจิกายน ขณะที่ประมาณ 30-40% ของประชากรได้รับวัคซีน 2 เข็ม ภาพดังกล่าวจึงทำให้การเปิดเมือง หรือการที่ประชากรไทยสามารถเคลื่อนย้ายได้โดยเสรียังไม่สามารถทำได้จนถึงไตรมาสที่ 4 

ในส่วนของนักท่องเที่ยวต่างชาติเข้าประเทศ เราปรับประมาณการลงจาก 5 ล้านคน เหลือประมาณ 5 แสนคน ซึ่งเป็นผลทั้งจากการระบาดรอบใหม่ที่เกิดจากไวรัสโคโรนาสายพันธุ์อังกฤษที่แพร่ระบาดง่ายขึ้น และมีความรุนแรงของโรคมากขึ้น อย่างไรก็ตาม เราตั้งสมมติฐานว่า มาตรการ Phuket Sandbox จะสามารถดำเนินการได้ตามคาด โดยนักท่องเที่ยวที่ฉีดวัคซีนแล้วจะได้รับอนุญาตให้เดินทางเข้าในภูเก็ตได้โดยไม่ต้องกักตัวในเดือนกรกฎาคม ขณะที่พื้นที่นำร่องอื่นๆ เช่น ภูเก็ต, กระบี่, พังงา, สมุย, พัทยา และเชียงใหม่ สามารถเดินทางเข้าได้ในช่วงไตรมาสที่ 4 

ทั้งนี้การประมาณการดังกล่าวอยู่บนสมมติฐานว่า การฉีดวัคซีนและ Booster ยังสามารถป้องกันการแพร่ระบาดของไวรัสสายพันธุ์อินเดียได้ ทำให้นักท่องเที่ยวจากซีกโลกตะวันตก ไม่กังวลกับการเดินทางเข้าทวีปเอเชียรวมถึงประเทศไทยมากนัก อย่างไรก็ตาม นักท่องเที่ยวที่ลดลงทำให้รายได้จากการท่องเที่ยวในปีนี้เหลือประมาณ 4.25 หมื่นล้านบาท ลดลงจากปีก่อนที่ประมาณ 3.3 แสนล้านบาท
ข่าวเศรษฐกิจและการเงิน